Dunavecse Város Önkormányzatának Képviselő-testülete

170-10/2026.

JEGYZŐKÖNYV

Készült a képviselő-testület 2026. május 26-án /15,00-15,50/ megtartott üléséről

Az ülés helye: Városháza ülésterme
Jelen vannak: 

Vörös Sándor polgármester, Kochné Vadászi Borbála alpolgármester, Aranyi János Gábor, Dallos Erika, Mohácsi-Dér Gabriella, Molnár Gyula és Sándor Zsombor képviselők (7 fő)
Tanácskozási joggal jelen van:

Nagy Erzsébet jegyző, Gugyella Mariann óvodaigazgató (Százszorszép Óvoda), dr. Pándi Ottó intézményvezető főorvos (dr. Kolozs Gergely Kistérségi Egészségügyi Központ), Aranyi Ágota intézményvezető (Vikár Béla Könyvtár), Liptai-Kölesdi Ágnes bölcsődevezető (dr. Kolozs Gergely Tipegő Bölcsőde), Tóth József nem képviselő bizottsági tag
Jegyzőkönyvvezető: Marticsné Molnár Szilvia

Vörös Sándor polgármester úr

Tisztelettel köszöntöm a képviselő-testület tagjait. Megállapítom, hogy az ülés határozatképes, így azt megnyitom. A jegyzőkönyvet Molnár Gyula és Sándor Zsombor képviselők hitelesítik. Javaslom, hogy a meghívóban szereplő napirendi pontokat tárgyalja meg a testület egy módosítással, a 12. napirend törlésre kerülne.
Polgármester úr megkérdezi a képviselő-testület tagjaitól, hogy ki ért egyet a napirendi pontokkal?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

107/2026. (V. 26.) normatív
Napirend elfogadása











H a t á r o z a t a 
1.) Jelentés a lejárt határidejű határozatok végrehajtásáról, a tett   intézkedésekről, tájékoztató a két ülés közötti jelentősebb eseményekről
2.) Kunszentmiklós Városi Rendőrkapitányság Vezetőjének beszámolója a 
      kistérség és Dunavecse közbiztonságának helyzetéről
            3.) A 2025. évre vonatkozó éves, összefoglaló ellenőrzési jelentés
     elfogadása
                       4.) Javaslat az önkormányzat 2025. évi zárszámadásának megtárgyalása, - a 

                                zárszámadási rendelet megalkotása. 
                          5.) Javaslat az önkormányzat vagyonáról és a vagyongazdálkodás 

                                szabályairól szóló rendelet módosítására

  6.)  Tájékoztató az Oktatási intézményekben történt beiratkozások
        eredményéről
                          7.)  Szakrendelő intézményvezetői pályázatával kapcsolatos döntés

                          8.)  Közterületek elnevezése

                          9.) Szakrendelő klímabeszerzésével kapcsolatos döntés

                        10.) A 159/2025. (XI.18.) számú határozat 5. pontjának felülvizsgálata

                        11.) Üzlethelyiség pályázati elbírálása (Fő út 40.)

                        12.) Százszorszép Óvoda csoportlétszám növelésének engedély kérése

A napirendi pontok elfogadása után megkezdődött azok tárgyalása.
1./ Napirend:
     Jelentés a lejárt határidejű határozatok végrehajtásáról, a tett
     intézkedésekről, tájékoztató a két ülés közötti jelentősebb eseményekről

     Előterjesztő: Vörös Sándor polgármester
Vörös Sándor polgármester úr

A lejárt idejű határozatokról a táblázatot mindenki megkapta, a két ülés közötti jelentősebb eseményekről szeretném a testületet tájékoztatni:
- A Magyar Zarándokút Önkormányzati Társulásnak május 28-án Dunavecsén lesz az éves taggyűlése. Ezt azért említettem meg, mert nyújtottunk be pályázatot a Zarándokút Önkormányzati Szövetséghez, 500 ezer forint értékben a szökőkút márvány felújítására. Árajánlatot kértünk be a felújításra, amit meg is kaptunk 2 millió forint értékben. 
Tóth József a bizottság nem képviselő tagja

Nem gondoltunk átalakítani a szökőkutat? Azért, mert ha most kicserélik, akkor úgyis le fogják törni a széleket.

Vörös Sándor polgármester úr

A jelenlegi felújításában gondolkodtunk. Folytatnám a tájékoztatót, az MZ Precast Kft-vel kapcsolatban megkezdődött a közműhálózat műszaki átadásának folyamata. Amikor ez lezajlódik, akkor a vagyonátadásról is dönteni kell. Magyarán a közművagyont az MZ Precast Kft szeretné átadni az önkormányzatnak. 
-Már beszéltünk róla, hogy a szakrendelő pályázata nyert, a projektindító megbeszélést meg is tartottuk az elmúlt napokban. Viszont itt felmerültek kérdések, a pályázatban korábban tervezett eszközök felülvizsgálatával kapcsolatban. Elsősorban a röntgen gép típusáról és paramétereiről volt szó. A korábban betervezett gép helyett a szakma javasolt egy másik típus beszerzését, ami többe kerül, mint ami a tervben szerepel. A főorvos úrtól kérdezem, hogy kapott e már információt arról, hogy lehet-e a tervtől eltérő gépet beszereztetni?
dr. Pándi Ottó intézményvezető főorvos

Választ még nem kaptam rá. Néhány szóval kiegészíteném: ősszel a pályázat benyújtáskor, illetve azt követő időszakban a finanszírozás változott, szétválasztották a röntgen felvételeknek az elkészítését a leletezéstől. Lényegesen több pont számolható el, ezzel kapcsolatos az a probléma, ami felmerült, hogy az áteresztő képesség csökkenne a kétdetektoros készülékkel, ami be van tervezve. A jelenleg, a 90 fokban állítható asztal garantálná, hogy biztos ne csökkenjen az esetszám. A másik, pedig az egyik ultrahang készüléknek a kardiológiára való betervezése, átkerült a nőgyógyászatra. Az ultrahang tekintetében 2 millióval csökkent az összeg. A tervezésnél is egyeztettünk, valóban indokoltnak tűnik, hogy a nagyobb értékű eszközt lehetőleg most kellene beszerezni. A Siemens majdnem kétszeresébe kerülne.
Vörös Sándor polgármester úr

A lényeg az, hogy erre nem tudjuk a választ, egy egyszerű módosítási igény benyújtásával tudunk reagálni, de az is lehet, hogy támogatói okiratot kell módosítani. 

-A humán pályázatunkkal kapcsolatban egyeztetésen vettünk részt Kecskeméten, ahol az irányító hatóság képviselői is részt vettek. Itt 100 % bizonyossággal kijelenthető, hogy támogatói okirat módosítást kell kérnünk, mert úgy ítéljük meg, hogy pályázatban megfogalmazott, általunk vállalt feladatok már nincsenek összhangban a jelenleg érvényben lévő pályázati kiírással. Így sem lesz egyszerű megfelelni azoknak a kritériumoknak, amiket meghatároztak. 
-Kaptunk egy megkeresést a ReDoDentál Kft részéről, miszerint szeretnék a praxist a Moldován doktor úrtól átteni egy másik orvoshoz. Ebben az esetben egy olyan kijelölés történik, amikor egy másik orvos lesz a praxis tulajdonosa. Ez az orvos jár Dunavecsére, egyrészről előrelépés lenne, mert körzeti orvos lenne a fogász. Azt viszont nem látom, hogy a Kft működésébe ez hogyan fog megjelenni, hiszen a Moldován doktor úr is benne van a Kft-be, viszont akit szeretnének, ő nincs benne a Kft-be. Javaslom, hogy a következő ülésre hívjuk meg az ügyvezetőt, hogy ezt a kérdést tisztázzuk le.

A képviselő-testület egyhangúan egyetértett a javaslattal. 

Vörös Sándor polgármester úr

Egy dolog van, ami még megoldásra vár, a fogászatnál nincs elkülönítve a női és a férfi mosdó. Egy mozgáskorlátozott WC van, ezért ki fogunk alakítani egy mosdót június hónapban. 
-Bácsvíz közgyűlésén, illetve tulajdonosi egyeztetésen részt vettem, egyik Kunszentmiklóson, a másik Kecskeméten volt. Új elnök-vezérigazgató lett választva, aki a régi is egybe, illetve új igazgatósági tagok is lettek választva. 

- Családi napot szerveztünk, ami az eső miatt a művelődési házba zsúfolódott. Ennek ellenére úgy gondolom, hogy egy jó hangúlatú rendezvény volt. A pályázatban elvárt indikátor számokat is tudjuk teljesíteni. 

- Tartottunk egy Tehetségnapot a dunavecsei iskolák bevonásával, ami jól sikerült. 

- Az elmúlt hétvégén íjjászverseny is megrendezésre került a Dunaparton. 

- Leader közgyűlésen is részt vettem, ahol az egyesült elmúlt évi zárszámadását, beszámolóját fogadtuk el. 

Aranyi János Gábor képviselő

Kérdésem, hogyan áll a dolog a terület kialakításával kapcsolatban a régi tűzéptelep mögött? 
Vörös Sándor polgármester úr
A megyei főépítész válaszlevelében törvényi hivatkozásokat küldött, ennek ellenére abban maradtam a földmérővel, hogy elkészíti a rajzot. De csak akkor tudja véglegesíteni, ha az egyik területhasználó lebontja a felépítményt, mivel neki műholdfelvétellel dokumentálni kell.
Korábban abban maradtunk, hogy eladjuk a területet és megvesszük az út szélesítéséhez szükséges területet. 
Aranyi János Gábor képviselő

Beszéltünk róla, hogy a terület fele gazdasági övezetben van, a másik része nem. 

Vörös Sándor polgármester úr

A Haslinger Kft által megvásárolt területet 100 %-ban gazdasági terület. Az a nem gazdasági terület, amit mi akarunk eladni a részükre. Ha megveszi, lakóövezetbe lehet napelemet telepíteni. Azt az utat mindenképpen ki kell szélesíteni, hogy használható legyen. Jövő héten fogok menni a Haslinger Kft-be a terület miatt.
Polgármester úr kérte, hogy a tájékoztatót a testület fogadja el. 

A képviselő-testület tagjai polgármester úr tájékoztatását 7 igen szavazattal, ellenszavazat és határozathozatal nélkül tudomásul vették. 
2./ Napirend:
     Kunszentmiklós Városi Rendőrkapitányság Vezetőjének beszámolója a 
     kistérség és Dunavecse közbiztonságának helyzetéről
     Előterjesztő: Vörös Sándor polgármester
     Előterjesztésért felelős: Dr. Fekecs Dénes r. alezredes, kapitányságvezető
     Tárgyalja: P.Ü.H.V. Bizottság
     Témafelelős: Molnár Gyula képviselő
Vörös Sándor polgármester úr
Felkérem a napirend témafelelősét, hogy ismertesse a bizottság javaslatát. 

Molnár Gyula képviselő, a P.Ü.H.V. Bizottság elnöke
A bizottság megtárgyalta a Rendőrkapitányság beszámolóját, a Kapitány úr részletes beszámolót tartott a bizottság ülésen és azt elfogadásra javasolja.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a rendőrségi beszámoló elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

108/2026. (V.26.)
Rendőrség beszámolója











H a t á r o z a t a
1./ Dunavecse Város Önkormányzata Képviselő-testülete a Kunszentmiklósi Városi Rendőrkapitányság Vezetőjének – „A kistérség és Dunavecse közbiztonságának helyzetéről” szóló beszámolóját elfogadja.

2./ Ezen határozatról értesül:
- Dr. Fekecs Dénes kapitányságvezető (Kunszentmiklósi Rendőrkapitányság)
- Vörös Sándor polgármester Dunavecse

- Nagy Erzsébet jegyző 
3.) Napirend:

     A 2025. évre vonatkozó éves, összefoglaló ellenőrzési jelentés elfogadása
     Előterjesztő: Vörös Sándor polgármester
     Előterjesztésért felelős: Ginál Róbert gazdálkodási csoportvezető
     Tárgyalja: P.Ü.H.V. Bizottság
     Témafelelős: Molnár Gyula képviselő
Vörös Sándor polgármester úr

Felkérem a napirend témafelelősét, hogy mondja el a bizottság javaslatát.
Molnár Gyula képviselő, a P.Ü.H.V. Bizottság elnöke
A 2024. évben a belső ellenőrzési tevékenységet az önkormányzat által megbízott Rogács Zsolt Viktor látta el. Az általa elvégzett ellenőrzésről, az ellenőrzési jelentésben foglaltakról az alábbiak szerint adunk számot: 
A 2025. évben egy ellenőrzési feladat került meghatározásra a „Dunavecse Város Önkormányzata szabályozottságának vizsgálata” tárgyú ellenőrzés volt tervezve.

Az ellenőrzés során vizsgálatra került az önkormányzat/intézmény szabályzatai a törvényi és a helyi sajátosságok figyelembevételével készültek-e, jogszabályi változásoknak megfelelő aktualizálások megtörténtének ellenőrzése volt a cél. Az ellenőrzésről, a jelentésben foglaltakról, a megvalósított intézkedésekről éves összefoglaló jelentést készítettünk. Az összefoglaló jelentés részletesen beszámol a 2025. év terhére tervezett tevékenységről, a jelentés eltérést nem állapított meg. A fenti ellenőrzéshez kapcsolódóan az ellenőrzési jelentést, az éves összefoglalót, az ellenőrzések nyilvántartását az előterjesztéshez mellékelve megküldöm. A külső ellenőrzések nyilvántartásánál két ellenőrzés került bemutatásra, mindkét az ellenőrzés lezárult, a második esetben a Magyar Államkincstár visszafizetési kötelezettséget is állapított meg összesen 546.206 Ft összeggel, mivel az óvodai segítők alkalmazásánál a támogatott 10 fő-vel szemben éves szinten csak 9,6 fő létszámmal tudtunk elszámolni. A visszafizetési kötelezettséget határidőben teljesítettük. A bizottság elfogadásra javasolja az ellenőrzési jelentést. 

Megkérdezem a képviselő-testület tagjaitól, hogy ki ért egyet a 2025. évre vonatkozó éves, összefoglaló ellenőrzési jelentés elfogadásával?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

109/2026. (V.26.)
A 2025. évre vonatkozó éves, összefoglaló
ellenőrzési jelentés elfogadása 










H a t á r o z a t a
1./ Dunavecse Város Önkormányzat Képviselő-testülete a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 49. § (1) bekezdése és az 56. § (8) bekezdése alapján a 2025. évre vonatkozó éves, összefoglaló ellenőrzési jelentést elfogadja. 
2./ Ezen határozatról értesül:
- Rogács Zsolt Viktor 6300 Kalocsa, Damjanich u. 5.

- Ginál Róbert gazdálkodási csoportvezető

- Vörös Sándor polgármester 

- Nagy Erzsébet jegyző
4.) Napirend:

     Javaslat az önkormányzat vagyonáról és a vagyongazdálkodás 

     szabályairól szóló rendelet módosítására

     Előterjesztő: Vörös Sándor polgármester

     Előterjesztésért felelős: Nagy Erzsébet jegyző
     Tárgyalja: P.Ü.H.V. Bizottság
     Témafelelős: Molnár Gyula képviselő
Vörös Sándor polgármester úr

Felkérem a bizottság elnökét, hogy ismertesse a bizottság javaslatát. 

Molnár Gyula képviselő, a P.Ü.H.V. Bizottság elnöke

Az önkormányzat vagyonáról és a vagyongazdálkodás szabályairól szóló 10/2014. (V.05.) önkormányzati rendelet és annak mellékleteiben vannak felsorolva és csoportosítva az önkormányzat tulajdonában lévő vagyonelemek. Az év közben bekövetkezett változásokat, szükséges a rendeletben átvezetni minden évben zárszámadás elfogadásáig és az ingatlan vagyonkataszterrel összevetni. Törlésre került a 1. melléklet (Törzsvagyon elemei) közül:
580 hrsz. Majális park  - egyéb kivezetés (földkönyvben a Magyar Állam a tulajdonos)  -

Átvételre kerültek az alábbi területek

· 076/22 hrsz.  Külterületi egyéb telek  (Schneider körforgalom kialakításhoz)

· 0265/97 hrsz. Külterületi egyéb telek ( Schneider körforgalom kialakításhoz) 

Mivel ezek még az év során tovább lettek adva a Magy Közút részére, ezért ezeket feltüntetni nem szükséges. Eladásra került a Szalkszentmártoni Vízmű terület, ezt az üzleti vagyon köréből, a 3. mellékletből kell törölni: 

0346/2 hrsz. Külterületi egyéb telek,  (Szalkszentmárton, Vízmű közös tulajdon) Törlésre került továbbá a 3. mellékletből az 149/12 hrsz Csősz u. beépítetlen terület (509 m2), mivel ilyen tétel a földkönyvben nem szerepel, ez téves bejegyzés. A bizottság elfogadásra javasolja azzal a kiegészítéssel, hogy a pénzmaradvány kerüljön kimutatásra az anyagban.
Vörös Sándor polgármester úr
Megkérdezem a képviselő-testület tagjaitól, hogy ki ért egyet az önkormányzat vagyonáról és a vagyongazdálkodás szabályairól szóló rendelet módosításával, a bizottság javaslatával?

A képviselő-testület tagjai 7 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 6/2026. (V. 27.) rendeletét az önkormányzat vagyonáról és a vagyongazdálkodás szabályairól szóló 10/2014. (V.05.) önkormányzati rendelet módosításáról.
(A rendelet teljes terjedelmében e jkv-höz csatolva van)

5.) Napirend

     Javaslat az önkormányzat 2025. évi zárszámadásának megtárgyalása, - a 

     zárszámadási rendelet megalkotása. 
     Előterjesztő: Vörös Sándor polgármester
     Előterjesztésért felelős: Ginál Róbert gazdálkodási csoportvezető
     Tárgyalja: P.Ü.H.V. Bizottság
     Témafelelős: Molnár Gyula képviselő
Vörös Sándor polgármester úr

Felkérem a napirend témafelelősét, hogy mondja el a bizottság javaslatát.
Molnár Gyula képviselő, a P.ÜH.V. Bizottság elnöke
A bizottság megtárgyalta az önkormányzat 2025. évi zárszámadásáról és a 2025. évi pénzmaradvány jóváhagyásáról szóló rendelet tervezetet és elfogadásra javasolja a képviselő-testület számára.

Vörös Sándor polgármester úr
Megkérdezem a képviselő-testület tagjaitól, hogy ki ért egyet az önkormányzat 2025. évi zárszámadásáról és a 2025. évi pénzmaradvány jóváhagyásáról szóló rendelet tervezet elfogadásával?

A képviselő-testület tagjai 7 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 7/2026. (V.27.) rendeletét a 2025. évi zárszámadásról és a 2025. évi pénzmaradvány jóváhagyásáról.

(A rendelet teljes terjedelmében e jkv-höz csatolva van)

6.) Napirend:
      Tájékoztató az Oktatási intézményekben történt beiratkozások
      eredményéről
      Előterjesztő: Vörös Sándor polgármester 

      Előterjesztésért felelős: oktatási intézmények vezetői
      Tárgyalja: P.Ü.H.V. Bizottság
      Témafelelős: Sándor Zsombor képviselő
Vörös Sándor polgármester úr

Felkérem a napirend témafelelősét, hogy ismertesse a javaslatukat. 

Sándor Zsombor képviselő, a bizottság elnökhelyettese

A bizottság megtárgyalta az oktatási intézmények tájékoztatóit és elfogadásra javasolta azokat. Örömteli, hogy az óvodás gyermekek Dunavecsén maradnak, itt kezdik meg az első osztályt. 
Vörös Sándor polgármester úr

Megkérdezem a képviselő-testület tagjaitól, hogy ki ért egyet a Dunavecsei Petőfi Sándor Általános Iskola beiratkozásokról szóló tájékoztatójának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

110/2026. (V.26.)
Tájékoztató az oktatási intézményekben

történt beiratkozásról 

(Dunavecsei Petőfi Sándor Ált.Iskola)









     H a t á r o z a t a










1./ Dunavecse Város Önkormányzata Képviselő-testülete úgy határoz, hogy a Dunavecsei Petőfi Sándor Általános Iskola igazgatójának az oktatási intézményekben történt beiratkozások eredményéről szóló tájékoztatóját elfogadja.
2./ Ezen határozatról értesül:
- Dunavecsei Petőfi Sándor Általános Iskola 

- Vörös Sándor polgármester

Vörös Sándor polgármester úr

Megkérdezem a képviselő-testület tagjaitól, hogy ki ért egyet a Százszorszép Óvoda beiratkozásokról szóló tájékoztatójának elfogadásával, valamint a 7 csoport indításával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
111/2026. (V.26.)
Százszorszép Óvodában indítható

csoportok száma










H a t á r o z a t a










1./ Dunavecse Város Önkormányzat Képviselő-testülete a köznevelésről szóló 2011. évi CXC. törvény 83. § (2) bekezdés d) pontja alapján az óvodai csoportok számát a 2026/2027.-ös nevelési évben, 2025. szeptember 1-jével a következők szerint határozza meg:

          Százszorszép Óvoda I.  (Zrínyi utca 6.)      indítható csoportok száma:   3 csoport

          Százszorszép Óvoda II. (Honvéd utca 22.) indítható csoportok száma:   4 csoport

2./ A képviselő-testület felkéri Vörös Sándor polgármestert az intézmény értesítésére és a szükséges intézkedések megtételére.

3./ Ezen határozatról értesül:

- Nagy Erzsébet jegyző

- Vörös Sándor polgármester 

- Gugyella Mariann óvodaigazgató
- Ginál Róbert gazdálkodási csoportvezető

Vörös Sándor polgármester úr

Megkérdezem a képviselő-testület tagjaitól, hogy ki ért egyet a Dunavecsei Református Kollégium Általános Iskola és Kollégium beiratkozásokról szóló tájékoztatójának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

112/2026. (V.26.)
Tájékoztató az oktatási intézményekben

történt beiratkozásról 

(Dunavecsei Református Kollégium)










H a t á r o z a t a










1./ Dunavecse Város Önkormányzata Képviselő-testülete a Dunavecsei Református Kollégium,- Általános Iskola és Kollégium igazgatójának az oktatási intézményekben történt beiratkozások eredményéről szóló tájékoztatóját elfogadja.
2./ Ezen határozatról értesül:
- Dunavecsei Református Kollégium 

- Vörös Sándor polgármester

Vörös Sándor polgármester úr

Megkérdezem a képviselő-testület tagjaitól, hogy ki ért egyet a Duna Menti EGYMI beiratkozásokról szóló tájékoztatójának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

113/2026. (V.26.)
Tájékoztató az oktatási intézményekben

történt beiratkozásról 

(Duna Menti EGYMI)









H a t á r o z a t a










1./ Dunavecse Város Önkormányzata Képviselő-testülete a Duna Menti EGYMI (Dunavecse, Fő út 39.) igazgatójának az oktatási intézményekben történt beiratkozások eredményéről szóló tájékoztatóját elfogadja.
2./ Ezen határozatról értesül:
- Duna Menti EGYMI Dunavecse 

- Vörös Sándor polgármester
7.) Napirend:

      Szakrendelő intézményvezetői pályázatával kapcsolatos döntés

      Előterjesztő: Vörös Sándor polgármester

      Előterjesztésért felelős: Nagy Erzsébet jegyző
      Tárgyalja: P.Ü.H.V. Bizottság

      Témafelelős: Molnár Gyula képviselő
Vörös Sándor polgármester úr

Felkérem a napirend témafelelősét, hogy mondja el a bizottság javaslatát.

Molnár Gyula képviselő, a bizottság elnöke
Az előterjesztéssel ellentétben javasolja a bizottság – az intézményvezető szóbeli nyilatkozata – a pályázat kiírását.

Vörös Sándor polgármester úr

Megkérdezem a képviselő-testület tagjaitól, hogy ki ért egyet azzal, hogy a szakrendelő intézményvezetői feladatainak ellátására pályázatot írjunk ki?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
114/2026. (V.26.)
Intézményvezetői pályázat kiírása
(szakrendelő)








H a t á r o z a t a

1./
A Képviselő-testület úgy határoz, hogy a Dunavecse Város Önkormányzat Dr. Kolozs Gergely Kistérségi Egészségügyi Centrum intézményvezetői (magasabb vezetői) feladatainak ellátásra pályázatot ír ki. 
2./ 
A Képviselő-testület felkéri Nagy Erzsébet jegyzőt, hogy a pályázati kiírást készítse el
            és a júniusi testületi ülésre terjessze be.
Határidő: 2026. június 23. 

Felelős: 
- Nagy Erzsébet jegyző

3./ A határozatról értesülnek:

- Nagy Erzsébet jegyző
- Vörös Sándor polgármester

8.) Napirend:

      Közterületek elnevezése

      Előterjesztő: Vörös Sándor polgármester

      Előterjesztésért felelős: Nagy Erzsébet jegyző
      Tárgyalja: P.Ü.H.V. Bizottság

      Témafelelős: Aranyi János Gábor képviselő
Vörös Sándor polgármester úr

Felkérem a napirend témafelelősét, hogy mondja el a bizottság javaslatát.

Aranyi János Gábor képviselő, a bizottság elnökhelyettese
Az MZ Precast Kft. kéréssel fordult az Önkormányzathoz, miszerint az épülő betonelemgyárhoz vezető 0242/35 hrsz-ú önkormányzati tulajdonban lévő külterületi út az „Építők útja” elnevezést kapja. A bizottság javasolja az Építők útja elnevezést elfogadni a testületnek. A Fűzvölgyi-csatorna mentén lévő ingatlantulajdonosok több esetben jelezték, hogy az ingatlanjaikban szeretnének lakcímet létesíteni, aminek jogszabályi akadálya nincsen, függetlenül attól, hogy az a terület nem lakóövezet. Azon a környéken, már jelenleg is vannak bejelentett lakosok. A címek kiosztásában segítséget jelentene, ha a 2905 és a 2567 hrsz-ú névtelen külterületi út elnevezést kapna. A bizottság a 2905 és a 2567 hrsz-ú névtelen külterületi utakat „Fűzvölgyi út” elnevezést javasolja.

Vörös Sándor polgármester úr

Megkérdezem a képviselő-testület tagjaitól, hogy ki ért egyet a 0242/35 hrsz-ú külterületi út „Építők útja” elnevezésével a határozati javaslat szerint?

A képviselő-testület tagjai 7 igen szavazattal ellenszavazat nélkül az alábbi határozatot hozták:

115/2026. (V.26.)
Közterületek elnevezésének megváltoztatása
(Építők útja)










H a t á r o z a t a

Dunavecse Város Önkormányzat Képviselő-testülete (továbbiakban Képviselő-testület) megtárgyalta a „Javaslat közterületek elnevezésére” című előterjesztését és a következő határozatot hozza:

1./
A Képviselő-testület úgy határoz, hogy 0242/35 hrsz-ú névtelen külterületi utat „Építők útjára” nevezi el.

2./ 
A Képviselő-testület megbízza a polgármestert a további teendők ellátásával.

Határidő: értelemszerű

Felelős: 

· Vörös Sándor polgármester

· Nagy Erzsébet jegyző

3./ A határozatról értesülnek:

- Vörös Sándor polgármester

- Nagy Erzsébet jegyző
- Kunszentmiklósi Járási Hivatal Földhivatal Osztály

- MZ Precast Kft.
- Irattár
Vörös Sándor polgármester úr

Megkérdezem a képviselő-testület tagjaitól, hogy ki ért egyet a 2905 és a 2567 hrsz-ú külterületi út „Fűzvölgyi út” elnevezésével a határozati javaslat szerint?

A képviselő-testület tagjai 7 igen szavazattal ellenszavazat nélkül az alábbi határozatot hozták:

116/2026. (V.26.)
Közterületek elnevezésének megváltoztatása 
(Fűzvölgyi út)









H a t á r o z a t a

Dunavecse Város Önkormányzat Képviselő-testülete (továbbiakban Képviselő-testület) megtárgyalta a „Javaslat közterületek elnevezésére” című előterjesztését és a következő határozatot hozza:

1./
A Képviselő-testület úgy határoz, hogy a 2905 és a 2567 hrsz-ú névtelen külterületi utat „Fűzvölgyi út”-nak nevezi el.

2./ 
A Képviselő-testület megbízza a polgármestert a további teendők ellátásával.

Határidő: értelemszerű

Felelős: 

· Vörös Sándor polgármester

· Nagy Erzsébet jegyző

3./ A határozatról értesülnek:

- Vörös Sándor polgármester

- Nagy Erzsébet jegyző
- Kunszentmiklósi Járási Hivatal Földhivatal Osztály

- Bárdos Csilla 2213 Monorierdő, Rakéta u. 1.
- Irattár

9.) Napirend:

      Szakrendelő klímabeszerzésével kapcsolatos döntés

      Előterjesztő: Vörös Sándor polgármester
      Előterjesztésért felelős: dr. Pándi Ottó intézményvezető
      Tárgyalja: P.Ü.H.V. Bizottság

      Témafelelős: Molnár Gyula képviselő
Vörös Sándor polgármester úr

Felkérem a napirend témafelelősét, hogy mondja el a bizottság javaslatát.

Molnár Gyula képviselő, a bizottság elnöke
A bizottság megtárgyalta a szakrendelő intézményvezető kérését a klíma beszerzésével kapcsolatban és azt támogatja, javasolja a határozati javaslat elfogadását.
Vörös Sándor polgármester

Annyit hozzáfűznék, hogy a költségvetésben a szakrendelőnek volt klíma beszerzés tervezve, ez azon felüli.

Megkérdezem a képviselő-testület tagjaitól, hogy ki ért egyet a határozati javaslat elfogadásával?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

117/2026. (V. 26.) 
Szakrendelő klíma beszerzése









H a t á r o z a t a 

1./ Dunavecse Város Önkormányzata Képviselő-testülete úgy határoz, hogy a Dr. Kolozs Gergely Kistérségi Egészségügyi Centrum védőnői szolgálat által használat helyiségébe hozzájárul 1 db klíma beszerzéséhez az előterjesztésben leírtak alapján.

2./ A képviselő-testület felkéri dr. Pándi Ottó intézményvezetőt a klíma berendezés megrendelésére. 

3./ Ezen határozatról értesül:

- Dr. Pándi Ottó intézményvezető

- Vörös Sándor polgármester

- Ginál Róbert gazdálkodási csoportvezető

10.) Napirend:

        A 159/2025. (XI.18.) számú határozat 5. pontjának felülvizsgálata

        Előterjesztő: Vörös Sándor polgármester

        Előterjesztésért felelős: Vörös Sándor polgármester
        Tárgyalja: P.Ü.H.V. Bizottság

        Témafelelős: Molnár Gyula képviselő
Vörös Sándor polgármester úr

Felkérem a napirend témafelelősét, hogy mondja el a bizottság javaslatát.

Molnár Gyula képviselő, a bizottság elnöke

A bizottság javasolja, hogy Braun Beatrix munkaszerződése legyen 2026. december 31-ig meghosszabbítva, a bizottsági ülésen elhangzott kiegészítő feladatok elvégzése mellett. 
Vörös Sándor polgármester úr

Megkérdezem a bizottság tagjaitól, hogy ki ért egyet a bizottság javaslatával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

118/2026. (V. 26.) 
A Petőfi Emlékházat érintő személyi és feladatköri döntésekről












                                                                     H a t á r o z a t a

1./ Dunavecse Város Önkormányzatának Képviselő-testülete úgy határoz, hogy a Petőfi Emlékházban dolgozó tárlatvezető határozott idejű foglalkoztatását 2026. december 31. napjáig meghosszabbítja.
2./ A Képviselő-testület úgy határoz, hogy Braun Beatrix tárlatvezető munkaköri feladatait – a munkaszerződés módosításával – az alábbiak szerint egészíti ki:

-   Könyvtári archiválási feladatok ellátása heti 8 órában.
- Közreműködés az önkormányzati és intézményi rendezvényeken történő fotó- és videófelvételek készítésében.
- Egyéb aktuálisan felmerülő feladatok.
3./ A Képviselő-testület felkéri a Polgármestert, hogy a bizottság javaslata alapján vizsgálja meg a helyi kiadványszerkesztés anyagi, személyi és technikai feltételeit, majd az erről szóló előterjesztést terjessze a Képviselő-testület következő rendes ülése elé.

Határidő: 2026. június 23.

Felelős: Vörös Sándor polgármester

4./ Ezen határozatról értesül:

- Braun Beatrix tárlatvezető

- Horváth-Gallai Eszter intézményvezető

- Vörös Sándor polgármester

- Ginál Róbert gazdálkodási csoportvezető
11.) Napirend

       Üzlethelyiség pályázati elbírálása (Fő út 40.)

       Előterjesztő: Vörös Sándor polgármester
       Előterjesztésért felelős: dr. Tarnai Kitti hatósági csoportvezető
       Tárgyalja: P.Ü.H.V. Bizottság
      Témafelelős: Molnár Gyula képviselő

Vörös Sándor polgármester úr

Felkérem a napirend témafelelősét, hogy mondja el a bizottság javaslatát.

Molnár Gyula képviselő, a bizottság elnöke

Pályázati felhívás jelent meg a Fő út 40. szám alatt található kettő üzlethelyiségre. Az 5. számú üzlethelyiségre három pályázat érkezett: Puskásné Böszörményi Klaudia – barber szalon, férfi hajvágás, Szikszai Dzsenifer használt ruha üzlet és Lajos-Gép Kft. gyógypedikűr és lábápolás. A 8. számú üzlethelyiségre 1 pályázat érkezett: Sztojka Dzsenifer részéről, aki zöldség-gyümölcs, vegyes élelmiszer és pékáru kiskereskedést nyitna. A bizottság a 5. számú üzlethelyiség bérletére a Lajos-Gép Kft. javasolja. A Fő út 40. 8. számú üzlethelyiség bérbeadásának döntését a Családsegítő Szolgálat helyiség igényével kapcsolatos kérdés tisztázásig javasolja elnapolni.
Vörös Sándor polgármester úr

Megkérdezem a képviselő-testület tagjaitól, hogy ki ért egyet azzal, hogy a Fő út 40. 5. számú üzlethelyiséget Szikszai Dzsenifer részére adjuk bérbe?

A képviselő-testület tagjait 1 igen szavazattal 6 nem szavazattal szavaztak.

Vörös Sándor polgármester úr

Megkérdezem a képviselő-testület tagjait, hogy ki ért egyet azzal, hogy a Fő út 40. sz. alatti 5. számú üzlethelyiséget Lajos-Gép Kft. részére adjuk bérbe a megajánlott  32.000 Ft/hó bérleti díj ellenében?

A képviselő-testület tagjai 6 igen szavazattal, 1 nem szavazattal az alábbi határozatot hozták:

119/2026. (V. 26.) 
Önkormányzati tulajdonú üzlethelyiség 

bérbeadására pályázat elbírálása

(Fő út 40. 5. sz. üzlet)



















H a t á r o z a t a

1./ Dunavecse Város Önkormányzata Képviselő-testülete úgy határoz, hogy a Dunavecse, Fő út 40. sz. alatti lévő 21 m2 alapterületű üzlethelyiséget Lajos-Gép Kft. számára javasolja bérbe adni a megajánlott bérleti díj (32.000 Ft/hó, 384.000 Ft/év) és a pályázati kiírásban foglaltak szerint.

2./ A képviselő-testület felkéri Vörös Sándor polgármester urat, hogy a pályázóval kösse meg a bérleti szerződést.           

Határidő: 2026. június 10.

Felelős: Vörös Sándor polgármester

3./ A képviselő-testület továbbá úgy határoz, hogy a szerződés okiratba történő foglalásától eltekint.

4./ Ezen határozatról értesül:

- Lajos-Gép Kft. Apostag
- Nagy Erzsébet jegyző

- Vörös Sándor polgármester

- Ginál Róbert gazdálkodási csoportvezető

Vörös Sándor polgármester úr

Megkérdezem a képviselő-testület tagjait, hogy ki ért egyet azzal, hogy a Fő út 40. sz. alatti 8. számú üzlethelyiség bérletével kapcsolatos döntését halasszuk el a Családsegítő Szolgálat helyiség igényével kapcsolatos kérdés tisztázásáig?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

120/2026. (V. 26.) 
Önkormányzati tulajdonú üzlethelyiség 

bérbeadásával kapcsolatos döntés elnapolása
(Fő út 40. 8. sz. üzlet)



















H a t á r o z a t a

1./ Dunavecse Város Önkormányzata Képviselő-testülete úgy határoz, hogy a Dunavecse, Fő út 40. sz. alatti lévő 92 m2 alapterületű üzlethelyiség bérbeadásának döntését elnapolja a Családsegítő Szolgálat helyiség igényével kapcsolatos kérdés tisztázásáig.

Határidő: 2026. június 23.

Felelős: Vörös Sándor polgármester

2./ Ezen határozatról értesül:

- Szikszai Dzsenifer Dunavecse, Móricz Zs. u. 9.
- Nagy Erzsébet jegyző

- Vörös Sándor polgármester

12.) Napirend:

       Százszorszép Óvoda csoportlétszám növelésének engedély kérése

       Előterjesztő: Vörös Sándor polgármester

       Előterjesztésért felelős: Gugyella Mariann óvodaigazgató
       Tárgyalja: P.Ü.H.V. Bizottság
Vörös Sándor polgármester úr

A napirendet a bizottság megtárgyalta, felkérem a témafelelőst, hogy mondja el a bizottság javaslatát.

Sándor Zsombor képviselő, a P.Ü.H.V. Bizottság elnökhelyettese
Az óvodavezető kérelmezte a csoportlétszámok növelésének engedélyezését, mivel az alapító okiratban az engedélyezett gyereklétszám 172 fő, viszont ez a szám emelkedni fog. A bizottság javasolja a csoportlétszámok növelését, a határozati javaslat elfogadását.

Vörös Sándor polgármester úr

Megkérdezem a képviselő-testület tagjaitól, hogy ki ért egyet a Százszorszép Óvoda csoportlétszámának növelésével a határozati javaslat szerint?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

121/2026. (V. 26.) 
Százszorszép Óvoda gyermeklétszám túllépése miatti döntés 











H a t á r o z a t
1./ Dunavecse Város Önkormányzata képviselő testülete úgy rendelkezik, hogy a Százszorszép Óvoda alapító okiratának módosítása nélkül, az óvodavezető az óvoda gyermeklétszám túllépésére vonatkozó kérelmét - Nkt. 25. § (7) bekezdése alapján – támogatja, 2026. szeptember 1-től az eddig engedélyezetteken felül mind a hét csoportban 20 %-os létszám túllépést engedélyez.

2./ A képviselő-testület felkéri Nagy Erzsébet jegyzőt a további teendők ellátására.
3./ Ezen határozatról értesül:

- Gugyella Mariann óvodaigazgató

- Nagy Erzsébet jegyző

- Vörös Sándor polgármester

Polgármester úr tájékoztatja a képviselő-testületet és a jelenlévőket, hogy a következő testületi ülés 2026. június 23-én lesz.

Nyílt ülés keretében több napirend nem volt, ezért Polgármester úr a nyílt ülést 15,50 perckor bezárta, a képviselők a Mötv. 2011. évi CLXXXIX. törvény 46 § (2) értelmében, a továbbiakban zárt ülésen folytatták munkájukat.

Kmft.

Vörös Sándor 






Nagy Erzsébet

            polgármester




                               jegyző




Hitelesítem:  ………………………….





          ………………………….

